РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/216-20

17. децембар 2020. године

Б е о г р а д

З А П И С Н И К

12. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 17. ДЕЦЕМБРА 2020. ГОДИНЕ

 Седница је почела у 9.30 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Жељко Томић, Оља Петровић, Вук Мирчетић, Лука Кебара, Угљеша Мрдић, Тома Фила, Илија Матејић, Миленко Јованов и Виолета Оцокољић.

Седници су присуствовали заменици чланова Арпад Фремонд (заменик Балинта Пастора) и Борисав Ковачевић (заменик Ђура Перића).

Чланови Одбора Марија Јевђић и Дубравка Краљ приступиле су седници у току разматрања Прве, односно Друге тачке дневног реда.

 Седници нису присуствовали чланови Одбора Милена Поповић и Јован Палалић нити њихови заменици.

 Седници Одбора присуствовали су и представници предлагача закона: Маја Матија Ристић, секретар Министарства рударства и енергетике и Драган Маринковић, помоћник директора Управе за спречавање прања новца у Министарству финансија.

На предлог председника, Одбор је једногласно (13 гласова за) усвојио следећи

Д н е в н и р е д:

 1. Разматрање Предлога закона о изменама и допунама Закона о спречавању прања новца и финансирања тероризма, који је поднела Влада (број 011-1927/20 од 27. новембра 2020. године), у појединостима;

 2. Разматрање Предлога закона о изменама и допунама Закона о порезу на доходак грађана, који је поднела Влада (број 011-1923/20 од 27. новембра 2020. године), у појединостима;

 3. Разматрање Предлога закона о изменама и допуни Закона о доприносима за обавезно социјално осигурање, који је поднела Влада (број 011-1919/20 од 27. новембра 2020. године), у појединостима;

 4. Разматрање Предлога закона о изменама Закона о привременом уређивању начина наплате таксе за јавни медијски сервис, који је поднела Влада (број 011-1934/20 од 27. новембра 2020. године), у појединостима.

 **Прва тачка дневног реда:** Разматрање Предлога закона о изменама и допунама Закона о спречавању прања новца и финансирања тероризма, који је поднела Влада (број 011-1927/20 од 27. новембра 2020. године), у појединостима

 Одбор је, у складу са чланом 164. Пословника Народне скупштине, размотрио и сматра да је у складу са Уставом и правним системом Републике Србије амандман на члан 20. Предлога закона о изменама и допунама Закона о спречавању прања новца и финансирања тероризма који је поднела народни посланик Александра Томић.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

 **Друга тачка дневног реда:** Разматрање Предлога закона о изменама и допунама Закона о порезу на доходак грађана, који је поднела Влада (број 011-1923/20 од 27. новембра 2020. године), у појединостима

 Одбор је, у складу са чланом 164. Пословника Народне скупштине, размотрио и сматра да је у складу са Уставом и правним системом Републике Србије амандман на члан 5. Предлога закона о изменама и допунама Закона о порезу на доходак грађана који је поднела Влада.

 Одбор је одлуку донео једногласно (15 гласова за).

 За известиоца Одбора на седници Народне скупштине одређен је председник Одбора.

 **Трећа тачка дневног реда:** Разматрање Предлога закона о изменама и допуни Закона о доприносима за обавезно социјално осигурање, који је поднела Влада (број 011-1919/20 од 27. новембра 2020. године), у појединостима

 Одбор је, у складу са чланом 164. Пословника Народне скупштине, размотрио и сматра да је у складу са Уставом и правним системом Републике Србије амандман на члан 3. Предлога закона о изменама и допунама Закона о доприносима за обавезно социјално осигурање који је поднела Влада.

Одбор је одлуку донео једногласно (15 гласова за).

 За известиоца Одбора на седници Народне скупштине одређен је председник Одбора.

 **Четврта тачка дневног реда:** Разматрање Предлога закона о изменама Закона о привременом уређивању начина наплате таксе за јавни медијски сервис, који је поднела Влада (број 011-1934/20 од 27. новембра 2020. године), у појединостима

 Одбор је, у складу са чланом 164. Пословника Народне скупштине, размотрио Предлог закона о изменама Закона о привременом уређивању начина наплате таксе за јавни медијски сервис, који је поднела Влада, у појединостима и сматра да су у складу са Уставом и правним системом Републике Србије следећи амандмани:

 - на члан 1. који је поднела народни посланик Катарина Ракић;

- на члан 2. који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Аргјенд Бајрами.

 Одбор је одлуку донео једногласно (15 гласова за).

 За известиоца Одбора на седници Народне скупштине одређен је председник Одбора.

 Члан Одбора Жељко Томић затражио је информацију о будућем раду Одбора у вези са Предлогом за промену Устава који је поднела Влада. С тим у вези, председник Одбора је одговорила да је поступак за промену Устава Републике Србије уређен Пословником Народне скупштине, и да ће чланови Одбора благовремено бити обавештени о наредним активностима Одбора.

 Седница је завршена у 9,40 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић